સુખ, દુઃખ, ભય, શોક, હર્ષ, મંગળ, અમંગળ, સંપત્તિ અને વિપત્તિ તે બધું જ કર્મના પરિપાકરૂપે જે તે જીવને પ્રાપ્ત થાય છે. ઉત્તમ કર્મથી ઘણા પુત્ર ઉત્પન્ન થાય છે. ઉત્તમ કર્મથી જે તે મનુષ્ય નીરોગી લાંબું આયુષ્ય ભોગવે છે. સારાં કર્મોથી તે ગુણવાન થાય છે. કર્મોથી જ તે ખોડખાંપણવાળો કે રોગી થયા છે. જો તેનાં કર્મ સારાં હશે તો તેને અનેક સુંદર સ્ત્રીનો સહવાસ થશે. પુત્ર રત્ન પણ પામશે. જો તેનાં કર્મો ખરાબ હશે તો એક સ્ત્રીનું સૌભાગ્ય પણ તેનું છીનવાઇ જશે. સુંદર પત્ની હશે તો પણ તેને તે ભોગવી નહીં શકે. તેની સાથે સંસાર માણી નહીં શકે. સારાં કર્મોથી મનુષ્ય રૂપવાન થાય છે. જગતમાં જે રૂપાળાં સ્ત્રી પુરુષ હોય છે તેમને જોઇ તેમને મનોમન વંદન કરજો. આવાં રૂપાળાં સ્ત્રી પુરુષો અનેક જન્મોનાં પુણ્યાત્મા હોય છે. તેમનાં ભેગાં થયેલાં પુણ્યથી તેમને સુંદર રૂપ મળ્યું હોય છે. તે વાત ભૂલતાં નહીં. સારાં કર્મોથી મનુષ્ય ધર્માત્મા થાય છે. ખરાબ કર્મોથી મનુષ્ય રોગી થાય છે. કર્મથી પીડિત થાય છે.